“முல்லையுங் குறிஞ்சியும் முறைமையின் திரிந்து .		நல்லியல் பிழந்து நடுங்குதுய ருறுத்துப்   .		பாலை என்பதோர் படிவங் கொள்ளும்” 			(சிலம்பு.11:64-66).என்று இளங்கோவடிகள் விளக்கியுள்ளார். இங்கு, முல்லை நிலமும் குறிஞ்சி நிலமும் மழையின்றி வறட்சியடைந்து காணப்படும் சூழலில் உருவானதே பாலை என்ற நிலமாகும். அங்கு வெயில் அதிகமாக இருக்கும். குடிநீர் இல்லாததால் தாகம் மிகுந்து காணப்படும். உணவுக்கான விளைச்சல் இல்லாமையால் பாலை நில மக்களுள் சிலர் விலங்குகள், பறவைகள் முதலியவற்றை வேட்டையாடுவதோடு, களவுத் தொழிலையும் செய்தனர். இவர்களது குடியிருப்புகள் சிறிய குடிசைகளாக இருந்தது. வெயில் அதிகமான காலங்களில் அங்குல்லோர் மிகவும் துன்புற்றனர் என்பதை, .		“உரறுவெயிற் உலைஇய உருபு அவர் குரம்பை” 	(சிறுபாண்.174).என்ற அடியின் மூலம் அறியமுடிக்கிறது.